标题：菩萨本缘经
著者
三国吴·支谦译
朝代
三国
书目提要
〖解题〗 （暂缺） 〖质量〗二三校。
版本
通行本
卷数
4
部分内容阅读
●卷上
此路多石沙荆棘恶刺等。彼人无慈慧当将至何处。君今不见耶彼诸獐鹿等。犹来求推觅况君为其父。
尔时诸臣即白王言：唯愿大王宽意莫愁。勿谓国中更无有任为辅相者是法婆罗门虽复命终。其子年幼聪明黠慧。颜貌端正世无及者发言柔软悦可众心。修行忍辱心常寂静。无有慢贡高自大。博学多闻无书不综。利益众生犹如梵王。名毗罗摩。唯愿大王。即命此人以为辅相。时王答言：彼若有子如汝说者我从昔来所未曾闻。臣复言：大王是婆罗门子。常求正法离於邪法。爱护己法未能为人。王即答言：子若是才人。何得违毁先人家法。若离先业则不得名求正法者是人先父常以正法佐吾治国。能令吾等远离众恶。虽作如是治国治务。终不破失婆罗门法。如其彼人如汝说者便可召来。诸臣奉命即遣使者召毗罗摩。将诣王所。到已就坐敛容而踞。说如是言：大王。今日以何因缘而见顾命。王即答言：汝不知耶。我之薄?汝父辅相不幸薨殒。大地倾丧人民扰动。我为之忧其心迷闷。时毗罗摩即白王言：夫爱别离非王独有如此。皆是有为法相也。大王昔来不曾闻耶。若天、龙、鬼神、阿修罗、乾闼婆、迦楼罗、紧那罗、摩罗伽、沙门、婆罗门。若老若少。悉无得离是终殁者大王一切众生决定有之。大王。譬如火性悉能烧然一切之物。无常之法亦复如是悉能坏灭一切众生。王不知耶。是老病死。能丧众生。如四衢道头华果之树。常为多人之所抖擞。大王譬如河常流不停。众生寿命亦复如是大王如金翅鸟投龙宫中搏撮诸龙而食啖之。亦如师子在獐鹿群威猛。一切众生在三界中流回。死法亦复如是大王如是死法非以亲近财货求赎软言诱恤而可得脱。亦不可以四兵威力逼迫御之令其退散。如是死法决定而有。是众生常法。以是义故大王於此不应生忧。时王闻已心生欢喜。复向诸臣说如是言：未曾有也。如是童子年虽幼稚乃说先宿耆旧之言：时王即语毗罗摩言：汝不知耶。汝之先父爱护於吾犹如赤子。是故我今感其恩重忧愁迷闷。吾今轻弱顽へ无智。如汝所说吾永无分。汝今若见垂顾矜哀。愿先承嗣纂继家业。我当诚心尽寿归依。时毗罗摩即作是念。我今如何一旦对。至今闻此言莫知所作犹如羸人步涉高山。复作是念。今者承嗣毗辅国政。於诸人民虽多利益。然我所修纯善之法则为亏损。君治国土称万姓心。当有无量诸过患事。所谓刑罚。劫夺他财威陵天下。或摈或驱。要当随王行如是法。若行正法我善则损。今我若故修行善法。则不上称大王圣怀。若称王法善法日衰。作是念时。王复白言：大师今日何所思虑。时毗罗摩即答王言：我今所念当以何术令王身及国人民悉得利益无诸衰耗。亦复思惟王与国人福德过患。若先行善後行於恶则不名人。大王。宁为实语而作怨憎。不为谄言而作亲厚。宁说正法堕於地狱。不说邪谄生於天上。大王。我今思惟筹量是事。大王。若有人能思惟是义。当知是人则能利益一切众生。王闻是语心生欢喜复作是言：大师。我等若能如是行法。所修善法则为不损。时毗罗摩即奉王命纂承先父辅相之业。然後渐渐劝化。是王及八万四千小王修持正法。亦令其国所有人民背舍远恶不贪五欲。时王修行无量善法。如毗罗摩等无差别也。时毗罗摩见王如是心生欢喜而作是言：我今已为修治国土。然我善法无所衰损。复作是念。我今当以何等因缘劝诸众生。悉令安住阿耨多罗三藐三菩提道。然诸众生受性不同。或欲闻法或贪财货。或嗜五欲或乐爱语。或好愦闹多人亲附。或好随逐善人之行。或乐多爱心无厌足。我今幸有大智方便。悉能摄取一切众生。安止住於阿耨多罗三藐三菩提。我亦复有馀方便。譬如日出虽能照了一切天下。然不能为盲者作明。我亦如是虽复能为一切众生说无上道。然不能为无慧目者而作利益。
僧伽斯那撰 吴月支优婆塞支谦字恭明译
●卷中
诸大德。汝等今身安隐无患。所谓衰老肺病?逆头痛已无是病。当勤修行一切善法。是毗罗摩菩萨摩诃萨。以二摄法摄取众生。所谓财法。满九十日过夏已讫奉施?亲愿。所谓金盘具足八万盛以银粟。八万银盘盛以金粟。八万小牛八万乳牛悉从一犊。是一一牛乳日一斛。纯以白叠缠覆其身。金角银蹄庄严映饰。八万童女形体端正。金宝?婴珞以自庄严。一一女人有一侍女。供给使令令皆净洁。是诸女人各有一床。或金或银琉璃颇梨象牙香木。种种茵蓐以敷其上。牛车八万象马八万。及诸仓库。钱财珍宝不可称计。如是等物悉庄严已而作是念。今是施物将无少耶。尔时菩萨为诸婆罗门说如是言：汝等当知我今集聚如是种种金银女人车乘象马仓?珍宝正为汝等。幸可少时寂然无言听我所愿。然後随意共分而去。尔时一切诸婆罗门寂然无声。是时菩萨为诸众生自谏其心。汝心所作常求果报犹如猕猴入於稠林。
我昔曾闻。过去有王名曰善吉。为欲成於菩提之道。常行利益修集正法。於诸众生无刀杖想。面目端正世中少双。言常含笑无有粗犷。供养父母尊重师长。恭敬沙门出家道士。自行十善亦劝人行。常行布施无有断绝。若有贫穷困悴之人。身体羸瘦衣裳不障。菩萨见已即生怜愍。举身战动犹被毒箭。心窃念言：是诸众生悭惜因缘痴人不识。虽受人形形相具足。以无福故常从他乞。皆由先世不肯布施。以悭嫉妒而自覆蔽。现世报熟而受是苦犹如田夫愚痴无智远至妻家道路饥渴。既入其舍复值无人。即盗粳米满口而?。未咽之顷家人即至。是人惭愧复不得咽惜不吐弃。家人见已即问之言：君患何等乃如是乎。是人闻已默然无言：尔时妻家眷属大小。即将良医而为讠尔之。见其口颊坚如木石。更无馀计即以刀刳是人二颊。既破之後亦无脓污。但见生米满其口中。是人以是覆藏盗事得见现报犹如女人覆藏怀妊临产之日受大苦恼。发声大唤乃令一切悉共知之。人亦如是覆藏诸罪报熟之时苦恼所逼现露於世。或坐悭惜嫉妒居心而受此苦。我今杜塞一切诸路。不令悭妒而来入心。我今当集一切所施。安止众生於布施中。时善吉王思是事已常行布施无有休息。当其施时心喜无量。当是时也。魔王波旬愁忧不乐而作是言：怪哉善吉。云何一旦为我怨对。而欲析虚我之境界。我有大力能伏诸仙。饮水食果行诸苦行。善能成办诸咒术者我射华箭乃至一发。令持戒者悉皆破坏。譬如风吹驱折大树。我今波旬虽射三发。恐不能令善吉菩萨身心倾动。何以故外道诸仙无有智慧慈悲之心。不求利他正为自乐。是故被箭寻即退散。善吉菩萨有大智慧。慈悲心厚不求自乐常为一切。我今虽射乃至三发。犹恐不能令其退散。何以故是人必定为诸众生求无上道。不久当得阿耨多罗三藐三菩提故。及其未成我於中间或可留难令悉破坏。譬如有人始遇患苦。或有医师少给汤药则可令差。亦如小树初生之时以爪能断。及其长大虽有百斧伐之犹难。曼此菩萨未成无上正真之道当速坏之。时善吉王多行布施。疲极独处静坐而息。尔时波旬在上空中。身出光明遏绝日月而说是语。善吉大王善哉善哉。汝今真能推求正法爱念众生犹如慈母爱念其子。善男子汝欲增长一切善法。而反炽然一切恶法犹如有人欲食甘露而食毒药。欲求安乐而反入贼。欲安隐身反服非药。欲除断渴反饮咸水。欲断淫欲反乐众女。善男子汝不知耶。有诸檀越以施因缘皆堕地狱。是故我今怜愍汝故种种分别汝当受持。从今以往当断施想生悭惜心。尔时波旬即化作地狱满中罪人以示善吉。复作是言：如是人等皆由先世好行布施贪求正法。是故今日悉堕是中受大苦恼。大王当知。是中罪人。唯以刀斧共相斫截。支节段段悉堕在地。而命犹存不肯死也。以热铜钅?周匝缠身。举身烟出命亦不尽。虽以千钉钉霍其身。犹张牛皮亦复不死。东西驰走常遇炽火。冷热诸风逼切其身。或有恶风吹散其体。或被椎打令如尘末。饥吞铁丸渴饮洋铜。或入刀林攀缘剑树。或在大镬随汤上下糜烂犹如熟豆。是诸众生虽受如是种种苦恼。然其命根亦不肯尽。大王当知。我今从王无所求欲。亦复不求供养之具。以王修行邪僻之道。是故我今为说正道。时善吉王见地狱中如是众生。即生悲心而作是念。如是众生流转生死无有出期。已受无量种种苦恼。今复於此地狱受苦可愍可伤。何时当得断诸苦恼令无有馀。如是众生先行恶法今受苦报。自作自受实非我苦。我今定知是诸无量受菩众生。皆由先世身口意业多作不善。故令今日堕是罪中。定不缘施而受苦也。时善吉王以慈悲心向波旬而作是言：善哉大士。汝真慈悲。有怜愍心善说道非道相。若使施者受如是苦。诸受施者复在何处。波旬答言：善哉菩萨汝有深智能问是义。谛听谛听当为汝说。时魔波旬以己神力即时化作诸天色像。以天?婴珞宝?华香庄严其身。无量伎乐以为娱乐。诸天?采女侍使左右。种种诸树常出甘果。华树?婴珞衣服饮食等树列罗在前。无量众鸟相和而鸣。其声和雅甚可爱乐。处处多有流泉浴池。金色莲华弥布水上。无老病死苦痛音声。身处七宝微妙宫殿。魔化是已即示菩萨。善男子诸受施者悉皆如是受无量上乐。是故汝今应舍施心。从是以後可得受是微妙果报。尔时善吉即作是念。如是之言颠倒虚妄无有义理。所以者何。我未曾见呵梨勒树能生甘蔗。厕粪之中出净莲华。纯真妙金变为铜铁。信心檀越受地狱苦。如是之言多所亏损。此言颠倒定是魔语。即作是言：善哉善哉。善能分别如是功德。汝则已为摄取於我。复语魔言：汝今当知。如蝗虫翅所有风力不能吹动须弥山王。以汝风力欲令我动。亦复如是如先所说言诸施主以施因缘堕於地狱。诸受施人生天上者正合我愿。愿我从今独为施主常堕地狱。令诸众生悉为受者生於天上。一身受苦令多受乐。岂非菩萨本誓愿耶。我今定知汝是波旬。汝亦不能当与我战。我从昔来常集施心。汝今云何卒令我舍。菩萨摩诃萨修行如是檀波罗蜜。乃至天魔不能留难。
●卷下
大王今当知我实不能缚。是王慈悲故为我而自来。如以网盛风是事为甚难。正使天帝释亦复不能为。阅读该段全文
我今得自在所有无量财。悉与众生共如日皆等照。见有乞求者终不言无有。无所求索者亦复施与之。[1]